laion/Wikipedia-Exotic huggingface dataset:
დელის სასულთნო

დელის სასულთნო — XIII საუკუნეში წარმოქმნილი ინდური მუსულმანური სახელმწიფო. სახელმწიფოს სახელი მისი ცენტრის, დელის მიხედვით დაერქვა. დელის სასულთნო ინდოეთის ისტორიაში პირველი დიდი სახელმწიფო იყო, რომელსაც უცხო, მაჰმადიანური ხელისუფლება მართავდა. მაჰმადიანი დიდებულები თავიანთი პოზიციების განსამტკიცებლად დაპყრობილ ტერიტორიაზე ყველანაირად ხელს უწყობდნენ ისლამის გავრცელებას. ისინი სამხედრო და სამოქალაქო თანამდებობის დასაკავებლად უპირატესობას მუსულმანებს ანიჭებდნენ. გარდა ამისა, უწესებდნენ შეღავათებს გადასახადებში და სხვა. დელის სასულთნოში ისლამის, როგორც სახელმწიფო რელიგიის განმტკიცებამ, ახალი ტიპის შენობა-ნაგებობების, მეჩეთების, მინარეთების, მავზოლეუმების გაჩენა განაპირობა. ამასთანავე, დაქვეითდა ქანდაკება და ფერწერა, რადგან ისლამი კრძალავს ცოცხალი არსებების გამოსახვას. XIII საუკუნის ბოლოს და XIV საუკუნის დასაწყისში ინდოეთის დიდი ნაწილი დელის სასულთნოს დაემორჩილა. მაგრამ სასულთნოს გაფართოებას არამყარი ხასიათი ჰქონდა, რადგან დიდებულთა ცალკეულ ჯგუფეფს შორის განუწყვეტელი ბრძოლა მიმდინარეობდა პირველობისათვის. Srivastava, Ashirvadi Lal (1929). The Sultanate Of Delhi 711-1526 A D. Shiva Lal Agarwala & Company.  Khan, Mohd. Adul Wali (1974). Gold And Silver Coins Of Sultans Of Delhi. Government of Andhra Pradesh.  ვიკისაწყობში არის გვერდი თემაზე: დელის სასულთნო Delhi Sultanate Dynasty დაარქივებული 2020-06-06 საიტზე Wayback Machine. List of rulers of Delhi დაარქივებული 2007-06-29 საიტზე Wayback Machine.
აფრიკის კავშირი

აფრიკის კავშირი — საერთაშორისო ორგანიზაცია, რომელიც აერთიანებს აფრიკის 54 სახელმწიფოს. აფრიკის კავშირი დააარსეს 1999 წლის 9 სექტემბერს. აფრიკის სახელმწიფოების ლიდერებმა ლიბიაში გადაწყვიტეს ორგანიზაციის შექმნა. 2002 წლის 9 ივლისს აფრიკის ერთიანობის ორგანიზაცია დასახელდა აფრიკის კავშირად. ორგანიზაციაში შედის აფრიკის ყველა სახელმწიფო გარდა მაროკოსი, რადგანაც კავშირში გაერთიანებულია დასავლეთი საჰარა, რომელსაც მაროკო თავის ტერიტორიად თვლის. 2009 წლის 20 მარტიდან კავშირის წევრობა დროებით შეუჩერდა მადაგასკარს ქვეყანაში გამეფებული პოლიტიკური კრიზისის გამო. 2012 წელს ორ ქვეყანას შეუჩერდა ასევე დროებით წევრის სტატუსი: 23 მარტს მალის და 17 აპრილს გვინეა-ბისაუს სახელმწიფო გადატრიალებების გამო. აფრიკის კავშირის ადმინისტრაცია ადის-აბებაში (ეთიოპია) მდებარეობს. ქვეყნების რაოდენობა — 53 სამუშაო ენები — არაბული, ფრანგული, ინგლისური საერთო ფართობი — 29 757 900 კმ² მოსახლეობა — 850 მილიონი აფრიკის კავშირი დაარქივებული 2012-04-15 საიტზე Wayback Machine. ↑ African Union anthem, etc.. Africamasterweb.com. დაარქივებულია ორიგინალიდან — 15 სექტემბერი 2015. ციტირების თარიღი: 26 November 2012. ↑ https://unesdoc.unesco.org/ark:/48223/pf0000260592 ↑ Thabo Mbeki. (9 July 2002) Launch of the African Union, 9 July 2002: Address by the chairperson of the AU, President Thabo Mbeki. africa-union.org. დაარქივებულია ორიგინალიდან — 3 მაისი 2009. ციტირების თარიღი: 8 February 2009.
ხველა

ხველა რეფლექსური აქტი, რომელიც ჩვეულებრივ დაკავშირებულია სასუნთქი გზების ლორწოვანი გარსის გაღიზიანებასთან (ნახველით, უცხო სხეულით, ანთებითი პროცესის დროს და სხვა). ხველა სასუნთქი გზების დაავადებების (პლევრიტი, ტრაქეიტი, ბრონქიტი, ფილტვების ანთება, ბრონქული ასთმა, ბრონქოექტაზია, ტუბერკულოზი და სხვა) ერთ-ერთი ძირითადი ნიშანია, იშვიათ შემთხვევაში შეიძლება გამოიწვიოს თავის ტვინის ხველის ცენტრის აგზნებამ (ე. წ. ნერვული ხველა შიშისა და სხვათა დროს). ალადაშვილი ვ., ქართული საბჭოთა ენციკლოპედია, ტ. 11, თბ., 1987. — გვ. 476.
კურმანჯი (ენა)

კურმანჯი (კურმ. Zimanê Kurmancî) — ქურთული ენის უდიდესი დიალექტი. ფაქტობრივად, ცალკე დამოუკიდებელი ენა. აქვს ბევრი საერთო სხვა ქურთულ დიალექტებთან, როგორებიცაა სორანი, ზაზაკი, გორანი, ლეკი. სორანი ↑ Ethnologue - Kurmanji Kurdish. ციტირების თარიღი: 3 February 2018.
Apples and Oranges (სიმღერა)

„Apples and Oranges“ (ქართ. ვაშლები და ფორთოხლები) — ინგლისურ როკ-ჯგუფ პინკ ფლოიდის მესამე ბრიტანული და უკანასკნელი სინგლი, რომელიც სიდ ბარეტმა დაწერა. სინგლის B-გვერდზე იყო რიჩარდ რაიტის დაწერილი „Paint Box“. სიმღერა არის გოგოს შესახებ, რომელსაც მთხრობელი ხვდება სუპერმარკეტში. ეს არის ერთ-ერთი პინკ ფლოიდის ცოტაოდენი სიმღერიდან, რომლებიც უშუალოდ სიყვარულს ეხება. ეს იყო ჯგუფის პირველი სინგლი, რომელიც ვერ მოხვდა ბრიტანულ ჩარტებში და მათმა ამერიკულმა ლეიბლმა Tower Records-მა სანაცვლოდ გამოსცა სინგლი „Flaming“/„The Gnome“, რომელიც მხოლოდ აშშ-ში გამოვიდა. „Apples and Oranges“-ის წარუმატებლობას ხშირად ასახელებენ 1967 წელს ბარეტის მზარდი ფსიქიკური არასტაბილურობის ერთ-ერთ მიზეზად. უოტერსი სინგლის გაყიდვების დაბალ მაჩვენებელს აბრალებდა ნორმან სმითს:„Apples and Oranges გაანადგურა წარმოებამ. ეს ძალიან კარგი სიმღერაა.“ სინგლის ორივე მხარე დამუშავებული იყო სტერეოსთვის, მაგრამ Columbia-მ არჩია მონო ვერსიების გამოშვება, რადგან იმ დროისთვის სტერეო სინგლები ბრიტანეთში არ ითვლებოდა სტანდარტად. Apples and Oranges-ის მონო ვერსია განსხვავდება სტერეოსაგან, ეს უკანასკნელი შეიცავს დამატებით დაუმუშავებელ მასალას. Paintbox-ის სტერეო ვერსია პირველად გამოჩნდა 1971 წლის კრებულში Relics. ორივე სიმღერის სტერეო ვერსია კი გამოჩნდა 1974 წლის კრებულში Masters of Rock. დანარჩენი ოთხი ადრეული ბრიტანული სინგლი თავიდანვე მონოს სახით ჩაიწერა. „Arnold Layne“, „See Emily Play“, „It Would Be So Nice“, და „Point Me at the Sky“ არსებობს მხოლოდ მონოს ან ყალბი სტერეოს სახით, ხოლო „Julia Dream“ და სავარაუდოდ „Careful With That Axe, Eugene“ მოგვიანებით გადაამუშავეს სტერეოდ, Relics-ზე შესატანად. Apples and Oranges-ის მონო და სტერეო ვერსიები და „Paintbox“-ის მონო ვერსია შეტანილია The Piper at the Gates of Dawn-ის 40-ე საიუბილეო გამოცემაში. პინკ ფლოიდმა, ბარეტთან ერთად, თავის პირველ ამერიკულ სატელევიზიო გამოსვლაზე, გადაცემაში American Bandstand, შეასრულა ეს სიმღერა ფონოგრამით. ბარეტის დევიდ გილმორით ჩანაცვლების შემდეგ, ჯგუფმა გადაიღო პრომო კლიპი ბელგიაში, ხილეულის მაღაზიაში, სადაც უოტერსი ვოკალური ნაწილის შესრულებას განასახიერებს. . სიდ ბარეტი - გიტარა და ვოკალი რიჩარდ რაიტი - კლავიშებიანი საკრავები და დამატებითი ვოკალი როჯერ უოტერსი - ბას-გიტარა და დამატებითი ვოკალი ნიკ მეისონი - დასარტყმელი საკრავები და პერკუსია ↑ შეფნერი, ნიკოლას. Saucerful of Secrets: The Pink Floyd Odyssey, გვ. გვ. 98.  ↑ მაკდონალდი, ბრუნო. Pink Floyd: Through the Eyes of the Band, Its Fans, Friends, and Foes, გვ. გვ. 188.
მცხეთობა

მცხეთობა, სვეტიცხოვლობა, კვართის დღესასწაული — ქრისტიანული დღესასწაული საქართველოში. იმართება ქ. მცხეთის საკათედრო ტაძარში, სვეტიცხოველში, 14 ოქტომბერს (ახ. სტ.). დაწესებულია საქართველოს მართლმადიდებელი ეკლესიის მიერ სადიდებლად „კვართისა საუფლოჲსა და სვეტისა ღმრთივბრწყინვალისა და მირონმდინარისა“. ამ დღეს ასევე აღინიშნება მეფე მირიანისა და დედოფალ ნანას, წმინდა სიდონიასა და აბიათარის ხსენებაც. ლეგენდის მიხედვით, იესო ქრისტეს კვართი წილად ხვდათ მცხეთელ ებრაელებს, ელიოზსა და ლონგინოზს, რომლებიც ქრისტეს ჯვარცმას ესწრებოდნენ. ელიოზმა სიწმინდე მცხეთაში ჩამოიტანა და თავის დას, მართლმორწმუნე სიდონიას გადასცა, რომელმაც კვართი მკერდზე მიიხუტა და სული განუტევა. ელიოზმა თავისი და კვართითურთ დაკრძალა. საფლავზე ამოსულა მშვენიერი ხე, რომელიც სამი საუკუნის შემდეგ მეფე მირიანის ბრძანებით ეკლესიის ასაშენებლად მოუჭრიათ ხუროებს, მისგან დაუმზადებიათ შვიდი სვეტი, მ.შ. ერთი, სახილველად საკვირველი და სასწაულმოქმედი, ვერ აღუმართავთ. იგი მხოლოდ წმ. ნინოს ლოცვა-ვედრების შემდეგ აღმართულა იმ ადგილზე, სადაც ქრისტეს კვართი იყო დაკრძალული. აქ აშენდა სვეტიცხოვლის ტაძარიც. ისტორიულად ამ დღეს იმართებოდა დიდი წირვა და მრავალი მლოცველი მოდიოდა საკლავითა და უსისხლო შესაწირავით. წირვის შემდეგ მლოცველები ტაძრის გალავანში შლიდნენ სუფრას და იმართებოდა პურობა. საქართველოს დამოუკიდებლობის აღდგენის (1991 წ.) შემდეგ მცხეთობის დღესასწაული აღდგა და ოფიციალურ უქმე დღედ გამოცხადდა. ტრადიციულად ამ დღეს წირვას სრულიად საქართველოს კათოლიკოს-პატრიარქი აღავლენს სვეტიცხოველში, ხოლო შემდეგ იმართება სახალხო სეირნობა მცხეთის ქუჩებში, საესტრადო და ხალხური შემოქმედების კონცერტები, გამოფენები, სპორტული შეჯიბრებები. სოხაძე, ა., ქსე, ტ. 7, გვ. 258. თბ., 1984 სვეტიცხოვლობა[მკვდარი ბმული], www.orthodoxy.ge მცხეთა-მთიანეთი: დღესასწაულები[მკვდარი ბმული], სამხარეო ადმინისტრაციის საიტი
რაიონი

რაიონი — ქვეყნის ტერიტორიის ადმინისტრაციული ერთეული, პოსტსაბჭოთა სივრცეში ტერიტორიის დაყოფის ერთ-ერთი ყველაზე გავრცელებული ფორმა. ტერმინი მომდინარეობს ფრანგული სიტყვისგან rayon (ითარგმნება როგორც: ფიჭა, დეპარტამენტი). რაიონი შეიძლება აღნიშნავდეს ტერიტორიულ დანაყოფს როგორც ქვეყნის ისე ქალაქის დონეზე. ტერმინი ინგლისურად ითარგმნება როგორც District. ↑ რაიონი — უცხო სიტყვათა ლექსიკონი ↑ Merriam-Webster's Third New International Dictionary (1961, repr. 1981), s.v. raion.
ბიოსი (ჯგუფი)

ბიოსი (BIOS, ანუ Biosystem, ცოცხალი სისტემა) — ქართული ალტერნატიული როკ-ჯგუფი. იგი დაარსდა 2006 წლის დეკემბერში, მაგრამ საბოლოოდ ჩამოყალიბდა 2007 წლის იანვარში. ჯგუფის პირველმა სინგლმა „No Way“ გაიჟღერა არა ერთ რადიოსადგურზე. ეს იყო მისი პირველი ნამუშევარი და ცდა. ამის შემდეგ ჯგუფმა კიდევ 2 სიმღერა გამოუშვა, სახელწოდებით „საით?“ და „Hey“. ამ უკანასკნელზე მან კლიპიც გადაიღო, რომელშიც ასახულია ბიოსი კონცერტის დროს. ბესო ციხელაშვილი - ვოკალი (წამყვანი) გელა ასლამაზოვი - გიტარა (წამყვანი) მიშა ჭელიძე (Miken) - გიტარა, ვოკალი დათო ჩანგოშვილი - დასარტყმელი საკრავები გია ბაბილაშვილი - ბას გიტარა
იოანე პავლე II

იოანე პავლე II (ლათ. Ioannes Paulus Secundus) ერისკაცობაში კაროლ იოზეფ ვოიტილა (პოლ. Karol Józef Wojtyła; დ. 18 მაისი, 1920, ვადოვიცე, პოლონეთი — გ. 2 აპრილი, 2005, ვატიკანი) — 264-ე რომის პაპი 1978–2005 წლებში პირველი პოლონელი წმინდა პეტრეს ტახტზე. 2011 წლის 1 მაისს რომის პაპმა ბენედიქტე XVI-მ მოახდინა მისი ნეტარად შერაცხვა — ბეატიფიკაცია. 1978 წელს იგი გახდა 1523 წლიდან (ადრიანე VI — წარმოშობით ჰოლანდიელი) პირველი არაიტალიური წარმოშობის პაპი და პირველი სლავი პაპის ტახტზე. იგი წმინდა ტახტს 27 წელიწადი ედგა სათავეში და მმართველობის ხანგრძლივობით ჩამორჩება მხოლოდ წმინდა პეტრეს (34 წელი) და პიუს IX-ს (32 წელი). კაროლ იოზეფ ვოიტილა დაიბადა ქალაქ ვადოვიცეში, ავსტრია-უნგრეთის არმიის ყოფილი ოფიცრის ოჯახში. იგი კაროლ ვოიტილა-უფროსისა და ემილია კაჩოროვსკას ოჯახის უმცროსი შვილია. დედა გარდაეცვალა მაშინ, როდესაც მომავალი პაპი 8 წლის იყო. მადრიდი, ესპანეთი კრაკოვი, პოლონეთი კოიმბრა, პორტუგალია კოშიცე, სლოვაკეთი რომის პაპ იოანე პავლე II-ისა და საქართველოს ეკლესიის მეთაურის, საქართველოს კათოლიკოს-პატრიარქ ილია II-ის პირველი ოფიციალური შეხვედრა 1980 წლის 5-6 ივნისს, ვატიკანში შედგა. შეხვედრაზე გადაწყდა, რომ ქართველ მეცნიერები ვატიკანის არქივებში ქართულ დოკუმენტებზე მუშაობას შეძლებდნენ. თბილისში გაიხსნა ვატიკანის საელჩო, კავკასიაში რომაულ-კათოლიკური ეკლესიის საეპისკოპოსო. თავად რომის პაპი იოანე პავლე II საქართველოს 1999 წლის 8 ნოემბერს ოფიციალური ვიზიტით ეწვია. ეს იყო რომის კათოლიკური ეკლესიის მეთაურის პირველი ვიზიტი საქართველოში, ბალტიისპირეთის ქვეყნების გარდა, ყოფილ საბჭოთა კავშირის ქვეყნებს შორის საქართველო იყო პირველი ქვეყანა, რომელსაც პაპი ეწვია. მისი ვიზიტი საქართველოს პრეზიდენტისა და პატრიარქის მოწვევით შედგა. იოანე პავლე II-ს თბილისის აეროპორტში საქართველოს კათოლიკოს-პატრიარქი ილია II და საქართველოს პრეზიდენტი ედუარდ შევარდნაძე დახვდნენ. რომის პაპი 9 ნოემბერს მთავრობის კრწანისის რეზიდენციაში ქართული მეცნიერებისა და კულტურის წარმომადგენლებს შეხვდა, მოინახულა სვეტიცხოვლის საკათედროს ტაძარიც, გაკეთდა ორმხრივი მიმართვები. საქართველოს კათოლიკოს-პატრიარქი, უწმინდესი და უნეტარესი ილია II: რომის პაპის ვიზიტს განსაკუთრებული მნიშვნელობა ჰქონდა დამოუკიდებელი საქართველოს ისტორიაში, მეორე ათასწლეულის მიწურულსა და მესამე ათასწლეულის დასაწყისში. ↑ იოანე-პავლე მეორე ნეტარად შერაცხეს, ჯი-ეიჩ-ენი, 1 მაისი, 2011. ↑ იოანე პავლე II საქართველოში. დაარქივებულია ორიგინალიდან — 2020-09-28. ციტირების თარიღი: 2016-10-03. ↑ პატრიარქის მიმართვა. დაარქივებულია ორიგინალიდან — 2020-09-28. ციტირების თარიღი: 2016-10-03.
Dimmu Borgir

Dimmu Borgir — ნორვეგიული მელოდიური ბლეკ-მეტალ ჯგუფი, რომელიც ჩამოყალიბდა 1993 წელს. ჯგუფი ჩამოაყალიბა სამმა ადამიანმა: შაგრატი (Shagrath), სილენოზი (Silenoz) და ტოდალვი (Tjodalv). ცოტა ხნის შემდეგ კი მათ შეურთდა ბრინიარდ ტრისტანი და სტიან აარსტადი. ისინი უკრავდენენ ტიპურ 80-იანი წლების ბლეკ მეტალს. მათი პირველი ალბომი, სახელად For All Tid, გამოვიდა 1994 წელს. 2 წლის შემდეგ კი მათ გამოუშვეს ალბომი „Stormblast“. ეს იყო უკანასკნელი ალბომი ჯგუფისა, სადაც ისინი ნორვეგიულად ასრულებდნენ. დიდი აუდიტორიისთვის მათ დაიწყეს ინგლისურად სიმღერა. მინი ალბომის „Devil's Path“ შემდეგ ჯგუფი დატოვა ტრისტანმა და მის ადგილას მოვიდა ნაგაში. ამავე დროს ჯგუფს გამოაკლდა აარსტადი (კლავიშებიანი საკრავები). იგი ჯარში გაიწვიეს. 1997 წელს ჯგუფი საქვეყნოდ ცნობილი ხდება. ხოლო მეათე ალბომი „Darkness Triumphant“ ძალიან პოპულარული გახდა და დიდი ტირაჟით გაიყიდა. ალბომის „Darkness Triumphant“ გამოსვლის შემდეგ ჯგუფში მოვიდა გიტარისტი ასტენუ. მისი მოსვლის შემდეგ შაგრატი მხოლოდ ვოკალისტი გახდა. ასტენუ ავსტრალიიდან ნორვეგიაში სოლო კარიერის შესაქმელად ჩამოვიდა. მაგრამ იგი შაგრტამა მიიწვია თავის ჯგუფში. ტოლადს ოჯახური პრობლემების გამო ცოტა ხნით ჯგუფის დატოვება მოუხდა. მის ადგილზე კი მოვიდა აგრესორი. მაგრამ ტურის დროს უთანხმოება მოხდა და აგრესორი და ასტენუ ჯგუფიდან გააგდეს. 1999 წელს ჯგუფში მოვიდა Cradle Of Filth-ის ყოფილი დრამერი ნიკოლას ბარკერი. ჯგუფის ჩამოყალიბებიდან ბევრჯერ შეიცვალა შემადგენლობა. დღესდღეობით იგი ასეთია: შაგრათი - ვოკალი (1993-დღემდე) სილენოზი - რითმ გიტარა (1993 - დღემდე) გალდერი (წამყვანი გიტარა (2000-დღემდე) საირუსი - ბას გიტარა (სესიური მუსიკოსი, 2010 - დღემდე) გეირ ბრატლანდი - კლავიშები (სესიური მუსიკოსი, 2010 - დღემდე) დარაი - დასარტყმელი საკრავები (სესიური მუსიკოსი, 2008 - დღემდე) მთავარი სტატია: Dimmu Borgir-ის დისკოგრაფია. For all tid (1994) Stormblåst (1996) Enthrone Darkness Triumphant (1997) Spiritual Black Dimensions (1999) Puritanical Euphoric Misanthropia (2001) Death Cult Armageddon (2003) Stormblåst MMV (2005) In Sorte Diaboli (2007) Abrahadabra (2010) Eonian (2018) ვიკისაწყობში არის გვერდი თემაზე: Dimmu Borgir ოფიციალური საიტი Dimmu Borgir საიტზე MySpace
It Would Be So Nice

„It Would Be So Nice“ (ინგლ. რა კარგი იქნებოდა) — რიჩარდ რაიტის მიერ დაწერილი ინგლისური პროგრესული როკ-ჯგუფ პინკ ფლოიდის სიმღერა. იგი გამოიცა, როგორც ჯგუფის მეოთხე სინგლი. სიმღერა არ შეიტანეს 1971 წლის კომპილაციურ ალბომში Relics და 1992 წელს The Early Singles-ის გამოცემამდე მისი მოსმენა შესაძლებელი იყო მხოლოდ ალბომზე Masters of Rock. სინგლის B-მხარეზე ჩაწერილი „Julia Dream“, რომელიც დაწერა ჯგუფის ბას-გიტარისტმა როჯერ უოტერსმა, ასევე შევიდა The Early Singles-ში. სინგლი ჩარტებში ვერ მოხვდა. 1968 წელს გამოქვეყნებული საგაზეთო სტატიის მიხედვით, არსებობს სინგლის ორი ვერსია, ოდნავ განსხვავებული ტექსტით. ავტორის თქმით, პირველ ვარიანტში ნახსენები იყო ბრიტანული გაზეთი Evening Standard. ამის გამო სიმღერა BBC-მ დაიწუნა მკაცრი ანტი-სარეკლამო პოლიტიკის გამო, რომელიც კრძალავდა ნებისმიერი პროდუქტის დასახელებას. ჯგუფი იძულებული გახდა ჩაეწერა სპეციალური ვერსია BBC-სთვის, რომელშიც გაზეთის სახელწოდება შეცვლილი იყო Daily Standard-ით (არარსებული გაზეთის სახელწოდებით). მხოლოდ ეს ვერსია გამოიცა გრამფირფიტებზე და კომპაქტ-დისკებზე. ცნობილი არ არის, რამდენი დისკი არსებობს, რომელზეც Evening Standard არის ნახსენები, ან საერთოდ არსებობს თუ არა ასეთი. წიგნში The Dark Side of the Moon: The Making of the Pink Floyd Masterpiece ჯონ ჰარისი წერს სიმღერის შესახებ: პირველი ჩანაწერი, რომელიც პინკ ფლოიდმა გამოუშვა სიდ ბარეტის წასვლის შემდეგ, იყო რიკ რაიტის თითქმის აუტანლად ახირებული ”It Would Be So Nice”, სინგლი, რომელიც არასერიოზულმა მელოდიამ აქცია უმნიშვნელო მოვლენად, რომელმაც ვერ შეძლო ბრიტანული ჩარტების შეწუხება. როგორც როჯერ უოტერსი მოგვიანებით იხსენებს, ”ის არავის მოუსმენია, იმიტომ რომ ასეთი საზიზღარი ჩანაწერი იყო”. უოტერსის კომპოზიციური მცდელობები უფრო იმედის მომცემი იყო. ”Julia Dream”, სინგლის B-მხარე, აჩვენებდა იმავე პრობლემას: მიუხედავად იმისა, რომ ჯგუფს აშკარად უნდოდა სიდ ბარეტის ესთეტიკის შენარჩუნება, მათი მცდელობები უიმედოდ არასერიოზული იყო. ნიკ მეისონმა კიდევ უფრო ხმამაღლა გამოთქვა თავისი ანტიპატია ამ სიმღერისადმი, მან თქვა რომ იგი ძალიან საშინელია. იგი აგრეთვე იხსენებდა: ჩვენ ვიყავით როკ-ენ-როლური ჯგუფი და თუ თქვენ როკ-ენ-როლური ჯგუფი ხართ, უნდა გსურდეთ, რომ თქვენი ჩანაწერი #1 გახდეს. თქვენ დაუკარით, მაგრამ გეუბნებიან - „აი აქედან რამე მოაშორეთ“ ან რაღაც მსგავსს - და ასრულებთ. თქვენ რეკავთ Evening Standard-ში და ეუბნებით - „იცით, რომ BBC-ზე ჩვენს სიმღერას არ დაატრიალებენ, ვინაიდან იქ თქვენი გაზეთია ნახსენები?“ რიჩარდ რაიტი: ამ სტრიქონში Daily Standard გამოვიყენეთ, რათა მშვიდად ყოფილიყვნენ. სიმღერის ვერსია შეტანილია Captain Sensible-ის მეორე სოლო ალბომში The Power of Love. რიჩარდ რაიტი - ძირითადი ვოკალი, ორგანი, ფორტეპიანო, მელოტრონი დევიდ გილმორი- რითმ გიტარა, დამატებითი ვოკალი როჯერ უოტერსი - ბასი, დამატებითი ვოკალი ნიკ მეისონი- დასარტყმელი საკრავები ↑ 1.0 1.1 ჰარისი, ჯონ (2006). The Dark Side of the Moon: The Making of the Pink Floyd Masterpiece. Harper Perennial. ISBN 0-00-723229-2.  ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
The Cranberries

The Cranberries (ქართ. მოცვები) — ირლანდიური ჯგუფი, რომელიც ჩამოყალიბდა ლიმერიკში 1990 წელს. მისი თავდაპირველი სახელწოდება იყო The Cranberry Saw Us, რომელიც მოგვიანებით შეცვლილი იქნა ვოკალისტ დოლორეს ო'რიორდანის მიერ. მიუხედავად იმისა, რომ ჯგუფი უშუალოდ როკ მუსიკის ჟანრში მოღვაწეობდა, იგი ასევე ასრულებდა პოსტ პანკს და პოპ როკს. The Cranberries ცნობილი გახდა 1990 წლის სადებიუტო ალბომით Everybody Else Is Doing It, So Why Can't We?, რომელიც აშშ-ში გაიყიდა 5 მილიონი ასლის ოდენობით. 90-იან წლებში The Cranberries იქცა ერთ-ერთ წარმატებულ როკ-ჯგუფად და გაყიდა თავისი ალბომების 12.5. მილიონი ასლი. თავდაპირველად, ნოელისა და მაიკ ჰოგანის მიერ ჩამოყალიბებული იქნა ჯგუფი სახელწოდებით The Cranberry Saw Us. ვოკალისტი იყო ნაიელ კუინი. მოგვიანებით ჯგუფმა გამოაქვეყნა განცხადება იმის თაობაზე, რომ ეძებს ვოკალისტ გოგონას. მთავარი სტატია: The Cranberries-ის დისკოგრაფია. სტუდიური ალბომები Everybody Else Is Doing It, So Why Can't We? (1993) No Need to Argue (1994) To the Faithful Departed (1996) Bury the Hatchet (1999) Wake Up and Smell the Coffee (2001) Roses (2012) Something Else (2017) In the End (2019) ვიკისაწყობში არის გვერდი თემაზე: The Cranberries ოფიციალური საიტი დოლორეს ო’რიორდანი დაარქივებული 2010-03-10 საიტზე Wayback Machine. The Cranberries Facebook-ზე The Cranberries Last.fm-ზე
მფერხავი

მფერხავი — მომლოცველ-მოცეკვავე გურიაში, მეფეხური ან მეფერხე — იმერეთში, მეკვლე — ხევსურეთში. ტერმინის წარმოშობა დაკავშირებულია საახალწლო რიტუალურ წეს-ჩვეულებასთან. ფერხავობის დღეს (ახალი წლის მეორე დღე) ოჯახში მისალოცად მივიდოდა უცხო კაცი და ოჯახის ყელა წევრს ეცეკვებოდა. ხალხის რწმენით, როგორი ფეხისაც იყო მფერხავი, ისეთი წელიწადი დაუდგებოდა ამ ოჯახს. ნ. გუნია, ქართული საბჭოთა ენციკლოპედია, ტ. 7, თბ., 1984. — გვ. 235.
ჰელოუინი

ჰელოუინი (ინგლ. Halloween, თავდ. All Hallows' even - ყველა წმინდანის საღამო) — დღესასწაული, რომელიც აღინიშნება ყოველი წლის 31 ოქტომბერს, დასავლური ტრადიციით ყველა წმინდანის დღის წინა დღეს. აღნიშვნის დროს ტარდება სხვადასხვა ღონისძიება და მსვლელობა — თამაშები, ფოიერვერკები, კოსტიუმირებული წვეულებები, „მოჩვენებებიანი სახლების“ მონახულება, საზარელი ისტორიების თხრობა და საშინელებათა ფილმების რეტროსპექტივები. ჰელოუინთან არის დაკავშირებული გოგრებში თვალებისა და პირების ამოჭრის ტრადიცია. დღესასწაულის ელემენტები ჩრდილოეთ ამერიკაში ირლანდიელმა მიგრანტებმა XIX საუკუნეში ჩაიტანეს. სხვა ქვეყნებში ეს დღესასწაული XX საუკუნეში გავრცელდა. ჰელოუინი აღინიშნება დიდ ბრიტანეთში, ესპანეთში, აშშ-ში, კანადაში, ირლანდიაში, პუერტო-რიკოში, იაპონიაში, ახალ ზელანდიაში და ავსტრალიის სხვადასხვა ნაწილებში. შვედეთში „ყველა წმინდანის“ დღესასწაული ტარდება ყოველი წლის ნოემბრის პირველ შაბათს. ვიკისაწყობში არის გვერდი თემაზე: ჰელოუინი ჰელოუნის აღნიშვნა 2008 წლის 31 ოქტომბერს თბილისში
მფრინავი თევზისებრნი

მფრინავი თევზისებრნი (ლათ. Exocoetidae) — თევზების ოჯახი სარღანისნაირთა რიგისა. მათი სხეულის სიგრძე 45 სმ აღწევს. აქვთ ძალიან გრძელი და ფართო მკერდის ფარფლები, რომელთა საშუალებითაც შეუძლიათ წყლის ზედაპირიდან 10 მ-მდე აფრენა და 100 მ-ზე გადაფრენა. ეს ფარფლები წონასწორობის ფუნქციასაც ასრულებენ. წყალში მოძრაობის ორგანოა კუდის ფარფლი, რომლის ქვედა ლაპოტი ზედაზე გრძელია. ოჯახში 6 გვარის 60 სახეობაა. ბინადრობენ უმთავრესად ატლანტის, ინდოეთის და წყნარი ოკეანეების ტროპიკულ და სუბტროპიკულ წყლებში. პეტრე დიდის ყურეში, სადაც ზაფხულში ზოგჯერ გვხვდება იაპონური მფრინავი თევზისებრნი (Cheilopogon heterurus) და ჩვეულებრივი გრძელფარფლა (Exocoetus volitans). იკვებებიან წვრილი პლანქტონური ორგანიზმებით. მცირე სამეურნეო მნიშვნელობა აქვთ. ძირითადად იაპონიაში იჭერენ. 2008 წლის მაისში იაპონურმა ტელევიზია (NHK)-მ გადაიღო დოკუმენთური ფილმი მფრინავ თევზისებრებზე კუნძულ იაკუშიმასთან ახლოს. ამ სახეობის თევზმა იფრინა 45 წამი წინა რეკორდი კი შეადგენდა 42 წამს. ამ თევზთა ზოგიერთ სახეობას კილომეტრიც გადაუფრენია. ამ თევზებს შეუძლიათ გადაიფრინონ 400 მეტრზე მეტიც. ფრენის სიჩქარე შეიძლება აღემატებოდეს 70კმ/სთ-ს.. დემეტრაშვილი მ., ქართული საბჭოთა ენციკლოპედია, ტ. 7, თბ., 1984. — გვ. 235. ↑ „Fast flying fish glides by ferry“. BBC News. May 20, 2008. ციტირების თარიღი: May 20, 2008. ↑ Flying Fish, Exocoetidae დაარქივებული 2010-02-04 საიტზე Wayback Machine. National Geographic. Retrieved 10 August 2014. ↑ Flying Fish, Exocoetidae დაარქივებული 2010-02-04 საიტზე Wayback Machine. National Geographic. Retrieved 10 August 2014.
მფრინავი ხვლიკები

მფრინავი ხვლიკები, პტეროზავრები (ლათ. Pterosauria) — ნამარხი ქვეწარმავლების ზერიგი. ქალაზე ნაკერები თითქმის არ ემჩნეოდათ. ჰქონდათ საფეთქლის 2 ფოსო, სკლეროტულ რკალიანი დიდი თვალბუდეები, უკან გადანაცვლებული ნესტოები. გეოლოგიურად გვიანდელ ფორმებში კბილები რედუცირებულია, ყბები ნისკარტადაა გადაქცეული. წინა კიდურებსა და სხეულზე გადაჭიმული იყო კანოვანი აპკი — ფრთა. ჰქონდათ გრძელი კისერი, სუსტად განვითარებული უკანა კიდურები, რედუცირებული მენჯის სარტყელი. უძველეს ფორმებს გრძელი კუდი ჰქონდათ, უფრო გვიანდელებს — მოკლე. ჩონჩხის ზოგიერთი ძვალი ფრინველების მსგავსად ღრუ იყო, თავის ტვინი — დიდი მოცულობისა, კარგად განვითარებული მხედველობის და თითქმის მთლად გამქრალი ყნოსვის წილებით. გიგანტური მფრინავი ხვლიკების ფრთების შლილი 7 მ აღწევდა. ცხოვრობდნენ ზღვისა და წყალსატევის სანაპიროებზე. იკვებებოდნენ თევზით, ტანად მომცრონი — მწერებით. ცნობილი არიან ძირითადად ჩრდილოეთი ამერიკისა და დასავლეთ ევროპის მეზოზოური ნალექებიდან. ნაყოვნია აგრეთვე სამხრეთ ყაზახეთსა და ვოლგისპირეთში.   პტეროზავრები ▲ ▲ ▲ ▲ ▲ გ. მჭედლიძე, ქსე, ტ. 7, გვ. 235, თბ., 1984 Witton, Mark (2013). Pterosaurs: Natural History, Evolution, Anatomy. Princeton University Press. ISBN 978-0691150611.  Pterosaur.net The Pterosaur Database Mark Witton's Pterosaur Art Comments on the phylogeny of the pterodactyloidea
იულიუს შტრაიხერი

იულიუს შტრაიხერი (გერმ. Julius Streicher; დ. 12 თებერვალი, 1885, ფლაინჰაუზენი (აუგსბურგი), გერმანია — გ. 16 ოქტომბერი, 1946, ნიურნბერგი, გერმანია) — გერმანელი პოლიტიკური და პარტიული მოღვაწე მესამე რაიხის დროს, ანტისემიტური ყოველკვირეული გაზეთ "შტიურმერის" (გერმ. Der Stürmer) გამომცემელი.
რუსთაველი (თბილისის მეტრო)

რუსთაველი (ყოფილი რუსთაველის მოედანი) — თბილისის მეტროპოლიტენის პირველი ხაზის ერთ-ერთი სადგური, რომელიც მარჯანიშვილის და თავისუფლების მოედნის სადგურებს შორის მდებარეობს. გაიხსნა 1966 წელის 11 იანვარს. არქიტექტორები ლ. ჯანელიმე (ქვედა სადგური), ო. კალანდარიშვილი და ი. ცხომელიძე (ვესტიბიული). სამშენებლო სამუშაოები განახორციელა „თბილმეტრომშენმა“. მიწისზედა ვესტიბიული ცილინდრული ფორმის ნაგებობაა. შესასვლელის თავზე მოთავსებულია ფრიზი შოთა რუსთაველისა და „ვეფხისტყაოსნის“ თემაზე (მოქანდაკე ელგუჯა ამაშუკელი). ქვედა სადგურში კამარა ეყრდნობა წითელი მარმარილოთი მოპირკეთებულ, ზემოთ გაფართოებულ მასიურ კოლონებს. მოსაცდელი დარბაზი ვეფხისა და მოყმის რელიეფური გამოსახულებითაა შემკული. „რუსთაველი“ თბილისის მეტროს სხვა დანარჩენი სადგურებისგან ყველაზე გრძელი ესკალატორით გამოირჩევა. თბილისის მეტროპოლიტენის სადგურების სია მეტროსადგური „რუსთაველი“ თბილისის მეტროს ოფიციალურ საიტზე[მკვდარი ბმული] მეტროსადგური „რუსთაველი“ თბილისის ოფიციალური საიტის გზამკლვევში დაარქივებული 2007-10-21 საიტზე Wayback Machine. ↑ 1.0 1.1 მეტროპოლიტენი // ენციკლოპედია „თბილისი“, თბ., 2002. — გვ. 668, ISBN 99928-20-32-2. ↑ თბილმეტრომშენი // ენციკლოპედია „თბილისი“, თბ., 2002. — გვ. 533, ISBN 99928-20-32-2.
იქს-ადამიანები (ფილმი)

იქს-ადამიანები (ინგლ. X-Men) — 2000 წლის ფანტასტიკა, რომელიც Marvel Comics-ის სუპერგმირებზეა დაფუძნებული. რეჟისორი ბრაიან სინგერია, მონაწილეობენ კინოვარსკვლავები: ჰალი ბერი, ჰიუ ჯეკმენი, პატრიკ სტუარტი, იენ მაკ-კელენი, ანა პაქუინი და სხვები. ფილმში გაშუქებულია ჩარლზ ქსავიეს იქს-ადამიანებსა და მაგნეტოს ბოროტი მუტანტების საძმოს შორის არსებული ბრძოლა, სამურავისა და როუგის მონაწილეობით. მაგნეტოს განზრახული აქვს გაეროს სამიტის ჟამს მუტანტებად გარდაქმნას მსოფლიოს ლიდერები იმ იარაღის მეშვეობით, რომელიც მუტანტების საკეთილდღეოდაა შექმნილი. ქსავიე კი აცნობიერებს, რომ იძულებითი მუტაცია მხოლოდ მომაკვდინებელი იქნება მათთვის. „X-Men“ — კინოფილმების ინტერნეტ-მონაცემთა ბაზა (ინგლისური) „X-Men“ — Allmovie-ზე „X-Men“ — Rotten Tomatoes „X-Men“ — Metacritic-ზე „X-Men“ — Box Office Mojo-ზე X-Men — Marvel.com-ზე ↑ X-Men. Box Office Mojo. ციტირების თარიღი: 07.08.2008. ↑ 2000 Worldwide Grosses. Box Office Mojo. ციტირების თარიღი: 07.08.2008.